
18 DR 30.11.2009 

 
14. Tuan Azan Ismail [Indera Mahkota] minta Menteri Belia dan Sukan menyatakan, 
apakah rasional meletakkan sasaran pencapaian satu pingat emas di Sukan Olimpik akan 
datang di London dengan peruntukan kos sebanyak RM16 juta serta bagaimanakah bentuk 
persediaan yang dibuat dan bidang apakah yang mungkin menjadi harapan utama.  
 

Timbalan Menteri Belia dan Sukan II [Tuan Wee Jeck Seng]: Terima kasih 
Tuan Yang di-Pertua dan terima kasih Yang Berhormat. Untuk makluman Yang Berhormat, 
Kementerian Belia dan Sukan telah melancarkan Program Route to London 2012, iaitu 
program khusus bagi penyediaan atlet ke arah Sukan Olimpik London 2012. Sebenarnya 
empat jenis sukan yang berpotensi memenangi pingat iaitu badminton, berbasikal, 
memanah dan akuatik terjun telah dipilih untuk menyertai program ini dengan kos 
keseluruhan RM16 juta untuk tempoh empat tahun iaitu dari 2009 hingga 2012.  

Anggaran kos tersebut adalah merangkumi elaun latihan atlet, peralatan latihan, 
latihan dalam dan luar negara serta perbelanjaan ke pertandingan dalam dan luar negeri. 
Melalui program ini juga atlet-atlet akan menyertai pertandingan peringkat antarabangsa 
dengan lebih kerap supaya dapat mengesan kelebihan dan kelemahan berbanding atlet 
negara lain seperti di kejohanan Asia dan dunia.  

Rasional  menetapkan sasaran satu pingat emas adalah berdasarkan kepada 
prestasi dan pencapaian terkini beberapa atlet yang berpotensi untuk memenangi pingat 
emas pertama negara di Sukan Olimpik London 2012 nanti terutamanya atlet badminton 
negara, Datuk Lee Chong Wei yang telah memenangi pingat perak di Sukan Olimpik Beijing 
2008 dan mengekalkan ranking nombor satu dunia ketika ini serta pencapaian terkini sukan 
berbasikal di peringkat dunia khususnya  Mohd. Azizul Hasni Awang yang telah dinobatkan 
sebagai juara keseluruhan piala dunia edisi 2008 dan 2009. Sekian, terima kasih.  

Tuan Azan Ismail [Indera Mahkota]: Terima kasih Tuan Yang di-Pertua. Saya 
pun sama berharap sekurang-kurangnya beberapa acara sukan kita boleh berada atau 
dipertandingkan di Olimpik 2012 nanti.  

Soalan tambahan saya, kalau kita melihat pernah satu masa pencapaian bola 
sepak kita pun memasuki level pertandingan di peringkat Olimpik, itu satu sejarah yang 
dulu. Saya hendak bertanya kepada Yang Berhormat Timbalan Menteri, adakah sasaran 
dengan meletakkan ganjaran RM1 juta satu pingat itu menjadi ukuran asas untuk 
pencapaian tersebut. Apa kata kalau untuk bidang-bidang yang tidak pernah kita jangka 
atau kita impikan mendapat pingat, adakah ganjaran yang sama juga kita peruntukan 
kepada mereka? Terima kasih.  

Tuan Wee Jeck Seng: Terima kasih Yang Berhormat. Sebenarnya untuk 
mendapat RM1 juta apabila memenangi ataupun mendapat tempat yang pertama atau 
johan, itu telah diluluskan oleh Jawatankuasa Kabinet Sukan di mana Sukan Olimpik satu-
satunya sukan international di dunia dan ini adalah satu-satunya galakan. Kita harap 
dengan adanya galakan ataupun RM1 juta ini boleh menggalakkan terutama kepada atlet-
atlet negara kita lebih lagi mencapai apa yang telah ditentukan oleh kementerian.  

Selain daripada untuk mendapat RM1 juta, sebenarnya bagi mereka yang 
memperoleh johan ataupun RM1 juta ini, mereka juga dapat ganjaran setiap bulan iaitu 
RM5,000 sebagai satu kebajikan kepada atlet yang telah berjaya mengharumkan nama 
negara kita. Sekian, terima kasih.  

 
[Soalan No.15 – YB. Datuk Nur Jazlan bin Tan Sri Mohamed (Pulai) tidak hadir] 
 
[Soalan No.16 – YB. Puan Teresa Kok Suh Sim (Seputeh) tidak hadir] 

 
17. Datuk Hajah Norah binti Abd. Rahman [Tanjong Manis] minta Menteri 
Kesihatan menyatakan: 
 

(a) adakah kementerian bercadang untuk membasmi kekurangan 
zat makanan (malnutrition) di kawasan Tanjong Manis yang 
amat ketara; dan 

 



14. Tuan Azan Ismail [Indera Mahkota] minta Menteri Belia dan Sukan menyatakan, apakah rasional meletakkan sasaran pencapaian satu pingat emas di Sukan Olimpik akan datang di London dengan peruntukan kos sebanyak RM16 juta serta bagaimanakah bentuk persediaan yang dibuat dan bidang apakah yang mungkin menjadi harapan utama. Timbalan Menteri Belia dan Sukan II [Tuan Wee Jeck Seng]: Terima kasih Tuan Yang di-Pertua dan terima kasih Yang Berhormat. Untuk makluman Yang Berhormat, Kementerian Belia dan Sukan telah melancarkan Program Route to London 2012, iaitu program khusus bagi penyediaan atlet ke arah Sukan Olimpik London 2012. Sebenarnya empat jenis sukan yang berpotensi memenangi pingat iaitu badminton, berbasikal, memanah dan akuatik terjun telah dipilih untuk menyertai program ini dengan kos keseluruhan RM16 juta untuk tempoh empat tahun iaitu dari 2009 hingga 2012. Anggaran kos tersebut adalah merangkumi elaun latihan atlet, peralatan latihan, latihan dalam dan luar negara serta perbelanjaan ke pertandingan dalam dan luar negeri. Melalui program ini juga atlet-atlet akan menyertai pertandingan peringkat antarabangsa dengan lebih kerap supaya dapat mengesan kelebihan dan kelemahan berbanding atlet negara lain seperti di kejohanan Asia dan dunia. Rasional menetapkan sasaran satu pingat emas adalah berdasarkan kepada prestasi dan pencapaian terkini beberapa atlet yang berpotensi untuk memenangi pingat emas pertama negara di Sukan Olimpik London 2012 nanti terutamanya atlet badminton negara, Datuk Lee Chong Wei yang telah memenangi pingat perak di Sukan Olimpik Beijing 2008 dan mengekalkan ranking nombor satu dunia ketika ini serta pencapaian terkini sukan berbasikal di peringkat dunia khususnya Mohd. Azizul Hasni Awang yang telah dinobatkan sebagai juara keseluruhan piala dunia edisi 2008 dan 2009. Sekian, terima kasih. Tuan Azan Ismail [Indera Mahkota]: Terima kasih Tuan Yang di-Pertua. Saya pun sama berharap sekurang-kurangnya beberapa acara sukan kita boleh berada atau dipertandingkan di Olimpik 2012 nanti. Soalan tambahan saya, kalau kita melihat pernah satu masa pencapaian bola sepak kita pun memasuki level pertandingan di peringkat Olimpik, itu satu sejarah yang dulu. Saya hendak bertanya kepada Yang Berhormat Timbalan Menteri, adakah sasaran dengan meletakkan ganjaran RM1 juta satu pingat itu menjadi ukuran asas untuk pencapaian tersebut. Apa kata kalau untuk bidang-bidang yang tidak pernah kita jangka atau kita impikan mendapat pingat, adakah ganjaran yang sama juga kita peruntukan kepada mereka? Terima kasih. Tuan Wee Jeck Seng: Terima kasih Yang Berhormat. Sebenarnya untuk mendapat RM1 juta apabila memenangi ataupun mendapat tempat yang pertama atau johan, itu telah diluluskan oleh Jawatankuasa Kabinet Sukan di mana Sukan Olimpik satu- satunya sukan international di dunia dan ini adalah satu-satunya galakan. Kita harap dengan adanya galakan ataupun RM1 juta ini boleh menggalakkan terutama kepada atlet- atlet negara kita lebih lagi mencapai apa yang telah ditentukan oleh kementerian. Selain daripada untuk mendapat RM1 juta, sebenarnya bagi mereka yang memperoleh johan ataupun RM1 juta ini, mereka juga dapat ganjaran setiap bulan iaitu RM5,000 sebagai satu kebajikan kepada atlet yang telah berjaya mengharumkan nama negara kita. Sekian, terima kasih. [Soalan No.15- YB. Datuk Nur Jazlan bin Tan Sri Mohamed (Pulai) tidak hadir]. [Soalan No.16- YB. Puan Teresa Kok Suh Sim (Seputeh) tidak hadir]. 17. Datuk Hajah Norah binti Abd. Rahman [Tanjong Manis] minta Menteri Kesihatan menyatakan: (a) adakah kementerian bercadang untuk membasmi kekurangan zat makanan (malnutrition) di kawasan Tanjong Manis yang amat ketara; dan.